**Հավելված N2**

**ՀՀ Սյունիքի մարզի**

**Մեղրի համայնքի ավագանու**

**2025թ. հուլիսի 28-ի N-----որոշման**

**Հ Ա Յ Տ**

**Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված մասհանումների ծախսերի ծրագիր**

|  |  |
| --- | --- |
| **Ծրագրի անվանումը** | ***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՆՔԻ ԱԳԱՐԱԿ ՔԱՂԱՔԻ ԿԵՆՏՐՈՆԱԿԱՆ ԶԲՈՍԱՅԳՈՒ ԲԱՐԵԿԱՐԳՈՒՄ*** |
| **Մարզ** | ***ՍՅՈՒՆԻՔԻ ՄԱՐԶ*** |
| **Համայնքը /համայնքները** | Մեղրի համայնք |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | Մեղրի համայնքի հեռավորությունը մայրաքաղաք Երևանից 385 կմ է, մարզկենտրոն Կապանից՝ 85 կմ: |
| **Համայնքի /բնակավայրի բնակչությունը** | Մեղրի համայնքի բնակչությունը ՝ 11569 մարդ  Ագարակ քաղաքի բնակչությունը՝4560 մարդ |
| **Ծրագրի ընդհանուր նկարագրությունը և դրա իրականացման անհրաժեշտությունը** | Ագարակ քաղաքը Հայաստանի Հանրապետության Սյունիքի մարզի սահմանային և ռազմավարական նշանակություն ունեցող համայնքներից է, որը ներառված է Հայաստանի Հանրապետության կառավարության կողմից սահմանված ազդակիր բնակավայրերի ցանկում։Քաղաքն ունի յուրահատուկ աշխարհագրական դիրք, հարուստ պատմամշակութային ժառանգություն և զարգացման պոտենցիալ՝ զբոսաշրջության, փոքր բիզնեսի և համայնքային ներուժի տեսանկյունից։  Քաղաքի կենտրոնական զբոսայգին տարիներ շարունակ ծառայել է որպես հիմնական հանգստի և ժամանցի վայր բնակչության համար։ Սակայն ներկայումս տարածքը գտնվում է անմխիթար վիճակում․ բացակայում են կանաչապատ տարածքները, նստարանները, ճեմուղիները, ժամանակակից լուսավորությունը։  Ծրագրի նպատակն է բարեկարգել Ագարակ քաղաքի կենտրոնական զբոսայգին, ստեղծել ժամանակակից, կանաչապատ և բազմաֆունկցիոնալ հանգստի գոտի՝ որը կծառայի ոչ միայն որպես համայնքային ժամանցի կենտրոն, այլ նաև որպես տարածաշրջանային զբոսաշրջային օբյեկտ։  **Ծրագիրն ուղղված է հետևյալ հիմնախնդիրների լուծմանը**՝   * Բնակավայրի կանաչ տարածքների ընդլայնում և էկոլոգիական միջավայրի բարելավում։ * Հասարակական հանգստի, մշակույթի և առողջ կենսակերպի խթանում։ * Տեղական զբոսաշրջության խրախուսում և համայնքի տնտեսական ակտիվության բարձրացում։   Ծրագիրն ունի համայնքի սոցիալ-տնտեսական զարգացման ուղղվածություն և համահունչ է Մեղրի համայնքի 2022-2026 թվականների հնգամյա զարգացման ռազմավարությանը,որով Մեղրի խոշորացված համայնքի կայուն և համաչափ զարգացման գրավականներից են զբոսայգիների բարեկարգ և կանաչապատ մակերեսի ընդլայնում: **Համայնքի հնգամյա զարգացման ծրագրում նախատեսվել է՝ «Մեղրի և Ագարակ քաղաքներում զբոսայգիների կանաչապատում, ծաղկապատում» ծրագիրը:**  Համայնքի կայուն և համաչափ զարգացման հիմնական ուղղություններից են՝   * մշակութային և պատմական արժեքների պահպանումը և ակտիվ օգտագործումը, * ֆիզիկական ակտիվության և առողջ կենսակերպի խրախուսումը, * համայնքային կյանքի ակտիվացմանը միտված ենթակառուցվածքների ստեղծումը։   Զբոսայգու հիմնումը հուշահամալիրի տարածքում լիովին համապատասխանում է նշված ռազմավարական նպատակներին․այն կծառայի որպես մշակութային ժառանգության պահպանման, հանրային առողջության խթանման և զբոսաշրջության զարգացման համադրված հարթակ։  **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՆՔԻ ԱԳԱՐԱԿ ՔԱՂԱՔԻ ԿԵՆՏՐՈՆԱԿԱՆ ԶԲՈՍԱՅԳՈՒ ԲԱՐԵԿԱՐԳՈՒՄ»** ծրագիրը լիովին համապատասխանում է Հայաստանի Հանրապետության կառավարության 2022 թվականի սեպտեմբերի 1-ի **«Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին» N 1370-Ն որոշմանը:**  Մասնավորապես՝ ծրագիրը համահունչ է Հայաստանի Հանրապետության կառավարության 2022 թվականի սեպտեմբերի 1-ի թիվ 1370-Ն որոշման առաջին կետով հաստատված հավելվածի 2-րդ կետի 8-րդ ենթակետի «գ» պարբերությանը (երիտասարդական կենտրոնի ստեղծում, համայնքային հավաքատեղի բարեկարգում) և 9-րդ ենթակետի «բ» պարբերությանը (այգիների, պուրակների բարեկարգում և կառուցում): |
| **Ծրագրի ակնկալվող արդյունքները** | Ծրագրի իրականացման արդյունքում ակնկալվում են հետևյալ փոփոխությունները և օգուտները․   * Բարեկարգված, մաքուր և կանաչապատ զբոսայգի՝ համապատասխան ոռոգման համակարգերով, նստարաններով, խաղահրապարակով, հանգստի և զբոսանքի գոտիներով։ * Զարգացած զբոսաշրջային ենթակառուցվածք, որն ընդլայնում է համայնքի հնարավորությունները՝ ներգրավելու այցելուների նոր հոսքեր։ * Բարելավված մթնոլորտային օդի որակ՝ շնորհիվ ծառերի ու բուսականության ավելացման։ * Երիտասարդների և ընտանիքների համար մշակութային և առողջ ապրելակերպի խթանում՝ համատեղ միջոցառումների և հանգստի կազմակերպման միջոցով։ * Համայնքի սոցիալական համախմբում և հանրային տարածքների նկատմամբ հոգածության ձևավորում։   Ծրագրով նախատեսվում է ամբողջությամբ վերականգնել և կանաչապատել Ագարակ քաղաքի կենտրոնական զբոսայգու տարածքը՝ ապահովելով ժամանակակից ճեմուղիներ, նստարաններ, խաղահրապարակ, լուսավորություն և այլ ենթակառուցվածքներ։ Այն կծառայի որպես բազմաֆունկցիոնալ միջավայր՝ առողջ կենսակերպի խթանման, մշակութային միջոցառումների, համայնքային հավաքների և զբոսաշրջային ակտիվության համար։  Ծրագիրն ուղղված է ինչպես համայնքի բնակչության բարեկեցության բարձրացմանը, այնպես էլ տեղական տնտեսության աշխուժացմանը՝ ներգրավելով նաև զբոսաշրջիկներին, նպաստելով փոքր բիզնեսի զարգացմանը։  Ծրագրի իրականացման ընթացքում և ավարտին հնարավոր ռիսկեր՝   * Ոչ բարենպաստ եղանակային պայմաններ, որոնք կարող են ազդել կանաչապատման և շինարարական աշխատանքների ժամկետների վրա, * Տարածքի նախնական մաքրման և հողի որակի հետ կապված անսպասելի տեխնիկական խնդիրներ։   Ռիսկերի նվազեցման մեխանիզմներ՝   * աշխատանքի փուլային պլանավորում՝ սեզոնային առանձնահատկությունների հաշվառմամբ, * մասնագիտացված կանաչապատողների ներգրավում, * տեխնիկական մշտադիտարկում և ճշգրիտ վերահսկողություն։ |
| **Ծրագրի ազդեցությունը համայնքի և շահառուների վրա** | Ծրագիրը զգալիորեն կազդի ինչպես Ագարակ քաղաքի, այնպես էլ հարակից բնակավայրերի բնակիչների կյանքի որակի վրա՝ ապահովելով համայնքի սոցիալ-տնտեսական և էկոլոգիական կայուն զարգացումը։  **Համայնքի վրա ազդեցությունը․**   * Կբարձրանա Ագարակ քաղաքի **հանրային միջավայրի** գրավչությունը և բովանդակությունը։ * Զբոսայգին կծառայի որպես **սոցիալական ակտիվության կենտրոն**, որտեղ կանցկացվեն հանրային միջոցառումներ, տոնակատարություններ, ցուցահանդեսներ։ * Կբարելավվի **բնակչության առողջական վիճակը**՝ ֆիզիկական ակտիվության խթանման միջոցով։   **Շահառուների վրա ազդեցությունը․**   * Շահառուներ են Ագարակ քաղաքի և հարակից բնակավայրերի բոլոր տարիքային խմբերի բնակիչները՝ հատկապես երեխաները, տարեցները և երիտասարդ ընտանիքները։ * Տեղական ձեռնարկատերերի համար կստեղծվեն նոր **տնտեսական հնարավորություններ**՝ զբոսաշրջային ծառայությունների, արհեստագործության և հասարակական սննդի ոլորտում։ * Կզարգանա **համայնքի զբոսաշրջային ինքնություն**, ինչը կնպաստի Ագարակի և Մեղրիի տարածաշրջանի ճանաչելիության բարձրացմանը։   **Շահառուների քանակը**   * Ագարակ քաղաքի մոտ 4560 բնակիչներ /հիմնական շահառուներ/ * Մեղրի համայնք այցելող զբոսաշրջիկներ |
| **Ծրագրի ընդհանուր բյուջեն** | Ծրագրերի ընդհանուր բյուջեն` 100 000 000 ՀՀ դրամ (100%) |
| **Ծրագրի իրականացման տևողությունը** | Տևողությունը` 01.07.2025թ. - 30.12.2025թ. |
| **Հայտի լրացման ամսաթիվ** | 10 հունիս 2025թ. |

**Համայնքի տնտեսական պատասխանատու` Ա.ԱՆՏՈՆՅԱՆ**

**Հեռախոսահամարը` 099925595**

**էլեկտրոնային փոստը` citymeghri@gmail.com**

**ՀԱՄԱՅՆՔԻ ՂԵԿԱՎԱՐ` Խ. ԱՆԴՐԵԱՍՅԱՆ**